Държавен вестник, бр. 69, 2015 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  69
УКАЗ № 165
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам проф. д-р Илия Цветанов 
Ватев с орден „Стара планина“ първа степен 
за изключително големите му заслуги за раз-
витието на българската и световната наука в 
областта на медицината.
Издаден в София на 24 август 2015 г.
Президент на републиката: 
Росен Плевнелиев
Министър-председател:  
Бойко Борисов
Подпечатан с държавния печат.
Министър на правосъдието: 
Христо Иванов
5978
МИНИСТЕРСКИ СЪВЕТ
ПОСТАНОВЛЕНИЕ № 238  
ОТ 3 СЕПТЕМВРИ 2015 Г.
за определяне на реда за ликвидация на иму-
ществото на Гаранционния фонд, прекратен 
на основание на Закона за закриване на 
Националната служба по зърното
МИНИСТЕРСКИЯТ СЪВЕТ
П О С Т А Н О В И :
Чл. 1. Ликвидацията на имуществото на 
Гаранционния фонд, прекратен със Закона 
за закриване на Националната служба по 
зърното, се извършва от ликвидатори, избра-
ни с мнозинство две трети от участниците 
в Съвета на участниците в Гаранционния 
фонд, наричан по-нататък „Съвета“.
Чл. 2. Ликвидаторите:
1. осигуряват изпълнението на решенията 
на Съвета;
2. изготвят начален и заключителен лик-
видационен баланс на имуществото на Га-
ранционния фонд;
3. подготвят и внасят в Съвета отчет за 
дейността на Гаранционния фонд и годишен 
финансов отчет;
4. правят предложение за вземане на реше-
ние от Съвета по исканията на влогодатели 
и държатели на складови записи;
5. приемат план за работата си;
6. вземат решения по освобождаване на 
служители, които осъществяват оперативната 
дейност на Гаранционния фонд;
7. събират вземанията на Гаранционния 
фонд;
8. изготвят описи на счетоводните доку-
менти и регистри от създаването на Гаран-
ционния фонд до датата на ликвидирането 
му и закриват ползваните от Гаранционния 
фонд банкови сметки.
Чл. 3. (1) Ликвидаторите съставят прото-
коли за взетите от тях решения по време на 
ликвидацията и ги докладват на контролния 
съвет на Гаранционния фонд.
(2) Решенията на ликвидаторите са валид-
ни само след одобрение от Съвета.
Чл. 4. (1) Ликвидаторите извършват лик-
видацията на прекратения Гаранционен фонд 
в срок до три месеца от избирането им.
(2) Ликвидаторите изготвят начален лик-
видационен баланс в 14-дневен срок от из-
бирането им.
(3) Ликвидаторите са длъжни в 7-дневен 
срок от датата на изготвяне на началния лик-
видационен баланс да поканят кредиторите на 
Гаранционния фонд да предявят вземанията 
си. Поканата се отправя писмено до извест-
ните кредитори и се публикува най-малко 
в един национален ежедневник, както и на 
интернет страницата на Министерството на 
земеделието и храните.
Чл. 5. (1) Ликвидаторите може да разходват 
средствата на Гаранционния фонд за:
1. изплащане на безспорно изискуемо 
вземане на влогодател или легитимиран 
държател на складов запис – при установено 
неизпълнение от страна на публичния склад;
2. изплащане на задължения на публични 
складове, участващи в Гаранционния фонд, 
за които е открито производство по несъсто-
ятелност към вложители или легитимирани 
държатели на складови записи;
3. оперативно обслужване на Гаранцион-
ния фонд, средствата за което се определят 
с решение на Съвета.
(2) При постъпило писмено искане от вло-
годател, държател на складов запис или от 
синдик по несъстоятелността на публичния 
склад, към което е приложен изпълните-
лен лист, издаден по реда на Гражданския 
процесуален кодекс, и други документи, 
установяващи основателността на искането, 
ликвидаторите правят предложение пред 
Съвета за изплащане на исканата сума или 
за отказ. Въз основа на направеното пред-
ложение Съветът се произнася с решение.
(3) Сумите по ал. 1, т. 1 и 2 се изплащат 
в 3-дневен срок от решението по ал. 2 след 
приспадане на сумата, получена или дължима 
по неотменяемата банкова гаранция по чл. 9, 
ал. 4 и 5 от отменения Закон за съхранение 
и търговия със зърно (ДВ, бр. 57 от 2015 г.), 
изплатените обезщетения от наложените в 
полза на влогодателя обезпечителни мерки 
и други обезщетения.
(4) Ликвидаторите изплащат вземанията 
на влогодатели и държатели на складови 
записи, при условие че на Гаранционния 
фонд бъдат прехвърлени всички права на 
кредиторите по тези вземания.
Чл. 6. Ликвидаторите разпределят имуще-
ството, което остава след удовлетворяване 
на кредиторите, между участниците в Га-
ранционния фонд съгласно заключителния